สวัสดีดีค่ะคุณ พอดีตัวของฉันหยุดกินยาคุมได้1เดือนแล้วค่ะ หยุดกินเดือนกุมภาพันธ์ (ก่อนหน้านี้กินติดต่อกันเป็นระยะ2ปีค่ะ เพราะกินรักษาถุงน้ำในรังไข่ ) ประจำเดือนล่าสุดอังคารที่25สิ้นสุดเสาร์ที่1ค่ะ แล้วตอนนี้หยุดกินมา1เดือนประจำเดือนยังไม่มาเลยค่ะ แต่มีอาการปวดท้องน้อยจี๊ดๆแปรดๆรวมด้วยรวมทั้งมีตกขาวรวมด้วยค่ะ ทั้งเดือนที่หยุดกินก็มีเพศสัมพันธ์กับแฟนแต่ไม่บ่อย ซื้อที่ตรวจครรภ์มาตรวจ ตรวจปัสสาวะตอนเช้า ผลออกมาเป็นลบค่ะ ตรวจแล้ว2รอบ ผลออกมาเป็นลบทั้งคู่ กรุณาช่วยตอบทีค่ะคุณ
สวัสดีค่ะ เมื่อหยุดทานยาคุมกำเนิด ฤทธิ์ในการป้องกันการตั้งครรภ์ก็จะหมดลงในทันที และหากมีเพศสัมพันธ์ ก็จะมีโอกาสตั้งครรภ์ได้ อย่างไรก็ตาม หากได้ตรวจหาการตั้งครรภ์อย่างถูกต้องแล้ว และตรวจหลังจากที่มีเพศสัมพันธ์ครั้งสุดท้ายไปมากกว่า 2 สัปดาห์แล้ว พบขึ้นเพียง 1 ขีด ก็แสดงว่า ไม่ได้มีการตั้งครรภ์เกิดขึ้น และการที่ประจำเดือนไม่มา จึงอาจเกิดจากการที่รังไข่ ยังไม่กลับมาทำงานเป็นปกติ ซึ่งแนะนำควรรอประจำเดือนต่อไปก่อนส่วนอาการปวดท้องน้อยและมีตกขาว อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ เช่น มีมดลูกอักเสบ หรือถุงน้ำที่รังไข่ยังไม่หายไป ดังนั้น หากผ่านไปอีกซักระยะ แล้วประจำเดือนยังไม่มา หรืออาการปวดท้องน้อยเป็นมากขึ้นเรื่อยๆ หรือตกขาวที่ออกมามีลักษณะผิดปกติ เช่น มีกลิ่นเหม็น มีสีเขียวเหลืองคล้ายหนอง เป็นต้น ก็ควรไปพบสูติ-นรีแพทย์เพื่อตรวจหาสาเหตุค่ะ